Frank Jensen (dansk politiker)

Frank Jensen (født 1961) er en dansk politiker for Socialdemokraterne, var overborgermester i København fra 1. januar 2010 til 19. oktober 2020.Resultater fra kommunevalget 2009/København fra KMD (Besøkt 28. desember 2013)
Jensen har tidligere vært medlem av Folketinget og regjeringsmedlem, han var dansk forskningsminister i årene 1994–1996 og deretter justisminister frem til 2001.

 Bakgrunn og utdanning 
Frank Jensen ble født den 28. mai 1961 i landsbyen Ulsted ved Aalborg som sønn av forhenværende borgermester Kjeld Jensen og barne- og ungdomsarbeider Sonja M. Jensen. Han gikk katedralskolen i Aalborg fra 1978 til 1980, avla hf-eksamen og fortsatte på Aalborg Universitet hvor han i 1986 ble uteksaminert med graden cand.oecon..

 Arbeid og politisk virke 

Etter avlagt embetseksamen begynte Jensen som arbeidsmarkedsforsker ved Aalborg Universitetscenter i 1986. Han hadde vært aktiv i Danmarks Socialdemokratiske Ungdom fra 1977 og hadde fremover en rekke verv, først i ungdomsorganisasjonen og deretter både i fagbevegelsen og i Socialdemokraterne, i årene 1993-1994 var han også med i styret for Danmarks Nationalbank.

Jensen ble innvalgt i Folketinget i 1987 hvor han satt inntil han trakk seg i 2007. I årene 1994-1996 var han forskningsminister, deretter i årene 1997-2001 justisminister i Poul Nyrup Rasmussens tredje regjering. Etter hans avgang fra Folketinget var han direktør for Telecom Scandinavia og bransjeforeningen Danske Advokater.

Etter nesten elleve år som overborgermester i København trakk han seg den 19. oktober etter flere anklager om seksuell trakassering. Han trakk seg også som nestleder i Socialdemokratiet. Han innrømmet da han trakk seg at han har vært en krenker. 

 Referanser 



 Eksterne lenker 




Kategori:Danske justisministre
Kategori:Danske forskningsministre
Kategori:Socialdemokratiet-ministre
Kategori:Folketingsmedlemmer fra Socialdemokratiet
Kategori:Overborgermestre i København
Kategori:Borgermestre fra Socialdemokratiet
Kategori:Alumni fra Aalborg Universitet
Kategori:Personer fra Aalborg kommune